RAPORT AL COMISIEI CĂTRE PARLAMENTUL EUROPEAN ŞI CĂTRE CONSILIU

privind statisticile pe termen scurt, în conformitate cu Regulamentul (CE) nr. 1165/1998 al Consiliului din 19 mai 1998

Introduc ERE

În conformitate cu articolul 14 alineatul (2) din Regulamentul 1165/1998 al Consiliului privind statisticile pe termen scurt:

Până la 11 august 2008 și ulterior o dată la trei ani, Comisia prezintă un raport Parlamentului European și Consiliului privind statisticile elaborate în temeiul prezentului regulament, în special relevanța și calitatea acestora, precum și revizuirea indicatorilor. De asemenea, raportul trebuie să abordeze punctual costul sistemului statistic și sarcina de răspuns, care rezultă din prezentul regulament, în raport cu avantajele acestuia. Se raportează cele mai bune practici pentru reducerea sarcinii de răspuns a întreprinderilor și se indică modalitățile de reducere a sarcinii de răspuns și a costurilor.

Prezentul raport este continuarea raportului transmis în luna iunie 2008 conform articolului de mai sus[1]. Un prim raport privind calitatea statisticilor pe termen scurt fusese deja publicat în luna ianuarie 2003[2].

Statisticile europene pe termen scurt oferă un set cuprinzător de indicatori economici pe termen scurt pentru economiile europene care acoperă industria, construcțiile, comerțul cu amănuntul, reparațiile și anumite industrii de servicii. Dezvoltarea economică a acestor sectoare este reflectată printr-o serie de indicatori pentru cifra de afaceri, producție, numărul de persoane angajate și orele lucrate, indemnizațiile și salariile brute. În plus, există indicatori pentru prețurile producției, comenzi noi și pentru costurile de construcție. Statisticile europene pe termen scurt au fost introduse în 1998. De atunci, calitatea (coerența, comparabilitatea, acuratețea și oportunitatea) și sfera de cuprindere a acestora (indicatori, țări, nivel de detaliere) au cunoscut o îmbunătățire constantă.

Cea de-a doua secțiune a prezentului raport descrie utilizările statisticilor pe termen scurt și relevanța acestora pentru politicile europene esențiale și orientarea politicii monetare europene. De asemenea, aceasta indică îmbunătățirile majore aduse statisticilor pe termen scurt de la ultimul raport privind calitatea. Următoarea secțiune prezintă în detaliu diferitele aspecte legate de calitatea statisticilor pe termen scurt. În final, costurile și sarcina impusă de colectarea și prelucrarea datelor pentru statistici sunt prezentate împreună cu câteva exemple legate de posibilitățile de reducere a acestor costuri și a acestei sarcini.

Un prim proiect al prezentului raport a fost prezentat membrilor grupului de lucru pentru statistici pe termen scurt în luna ianuarie 2011 (consultare scrisă).

Relevan țA STATISTICILOR PE TERMEN SCURT

Realizarea statisticilor pe termen scurt a reprezentat o condiție obligatorie pentru stabilirea zonei euro și pentru monitorizarea politicii monetare europene[3]. Banca Centrală Europeană și Băncile Centrale Naționale se numără printre cei mai importanți utilizatori de statistici pe termen scurt. Alți utilizatori importanți sunt Comisia Europeană, guvernele naționale, institutele de cercetare, întreprinderile și organizațiile de întreprinderi. Comunicatele de presă cu privire la statisticile pe termen scurt se bucură, în general, de multă atenție în mass-media. Nu în ultimul rând, statisticile pe termen scurt au o contribuție importantă și în alte domenii statistice, precum conturile naționale.

Statisticile pe termen scurt se numără printre cele mai importante statistici elaborate de Oficiul de Statistică al Uniunii Europene (Eurostat). Analiza tendințelor economice, previzionarea și modelarea reprezintă cele mai frecvente utilizări ale statisticilor pe termen scurt, însă datele sunt necesare și pentru elaborarea deciziilor politice, în scopuri de cercetare, pentru verificarea și validarea datelor din alte surse și pentru pregătirea deciziilor comerciale (de exemplu, în cercetarea de piață). În unele situații, întreprinderile utilizează rezultatele statisticilor pe termen scurt și în scopuri deosebite (de exemplu, utilizarea indicatorilor de preț pentru ponderarea contractelor).

Din cei 22 de principali indicatori economici europeni (PIEE)[4] concepuți pentru monitorizarea dezvoltării economice a Uniunii Europene și a statelor sale membre și, în mod deosebit, pentru orientarea politicii monetare în zona euro, nouă sunt prevăzuți prin statistici pe termen scurt, și anume, producția industrială, prețurile producției industriale pentru piața internă, comenzile noi în industrie, prețurile de import la produsele industriale, producția în construcții, cifra de afaceri pentru comerțul cu amănuntul și reparații, cifra de afaceri pentru alte servicii, prețurile de producție pentru servicii și autorizațiile de construcție.

În domeniul statisticilor pe termen scurt, Eurostat publică anual 60 de noi comunicate de presă, adică un comunicat lunar pentru cinci indicatori principali (producția industrială, comenzile noi în industrie, prețurile producției industriale, producția în sectorul construcțiilor și volumul comerțului cu amănuntul). De asemenea, în fiecare an sunt publicate cel puțin cinci ediții ale publicației „ Statistics in focus ” (Statistici pe scurt) care, pe lângă furnizarea de date cantitative, tratează aspecte metodologice selectate și analizează tendințele economice actuale. În plus, Panorama trimestrială a statisticilor întreprinderilor europene prezintă în detaliu rezultatele pe termen scurt.

Între 2009 și 2010, statisticile pe termen scurt au făcut obiectul unei „examinări continue”. Pentru a identifica metode de eficientizare a colectării, prelucrării și diseminării de statistici pe termen scurt, experții externi au analizat cadrul și procesul de elaborare a statisticilor pe termen scurt din perspectiva utilizatorilor, a Eurostat și a partenerilor asociați (institutele naționale de statistică).

Majoritatea utilizatorilor au nevoie de statistici pe termen scurt în mod frecvent și periodic și consultă publicațiile (baza de date, comunicatele de presă etc.) de mai multe ori pe lună sau cel puțin o dată pe lună (de exemplu, la publicarea unui comunicat de presă). Acuratețea este considerată de mulți utilizatori ca fiind cel mai important aspect legat de calitatea statisticilor pe termen scurt, însă diferențele dintre diferitele aspecte legate de calitate nu sunt foarte mari și este justificat să afirmăm că oportunitatea, comparabilitatea, accesibilitatea, claritatea, coerența și integralitatea sunt considerate ca având aproximativ aceeași importanță ca acuratețea. Aceasta ridică o mare problemă pentru producătorii de statistici, deoarece se fac anumite compromisuri între mai multe aspecte legate de calitate, în special între acuratețe și oportunitate sau între comparabilitate și integralitate.

În cadrul revizuirii, utilizatorii s-au declarat satisfăcuți de calitatea statisticilor pe termen scurt și a serviciilor asociate. 95% dintre utilizatorii care s-au pronunțat cu privire la calitate au considerat drept adecvate statisticile pe termen scurt, iar 60% au fost de părere că acestea sunt bune sau foarte bune.

În 2008, economiile europene au cunoscut cea mai severă recesiune economică de la înființarea statisticilor europene pe termen scurt. În perioada aprilie 2008, când producția industrială a atins o valoare de vârf, și aprilie 2009, când a cunoscut cea mai scăzută valoare, s-a înregistrat o reducere de aproape o cincime. În sectorul construcțiilor, scăderea a fost mai lentă, însă la fel de pronunțată: producția a scăzut în perioada ianuarie/februarie 2008 (vârful anterior crizei) și februarie 2010 (cea mai scăzută valoare) cu aproximativ o cincime. Volumul comerțului cu amănuntul s-a redus, de asemenea, semnificativ, însă nu la fel de dramatic ca producția. Aceste evoluții au evidențiat la momentul respectiv importanța unor statistici pe termen scurt fiabile și actualizate.

În 2009 s-au produs două importante schimbări metodologice. În primul rând, anul de referință al indicatorilor pe termen scurt a fost modificat, de la 2000 la 2005. Această modificare a implicat schimbarea aritmetică a anului de bază (media 100 în 2005 în loc de 2000) și o actualizare a ponderilor utilizate în cadrul indicatorilor pentru a reflecta structura economică a anului 2005. În al doilea rând și în paralel cu modificarea anului de referință al indicilor, noua clasificare a activităților economice din Uniunea Europeană, NACE Rev. 2, a înlocuit versiunea mai veche NACE Rev. 1.1. Clasificarea a fost modernizată prin introducerea de noi detalii care să reflecte diferite forme de producție și industrii emergente. Nivelul de detaliere al clasificării s-a îmbunătățit semnificativ în activitățile producătoare de servicii. NACE Rev. 2 oferă o imagine mai fidelă a economiei în ansamblu și facilitează comparațiile internaționale. Trecerea la NACE Rev. 2 s-a realizat fără efecte notabile asupra aspectelor legate de calitate, cum ar fi oportunitatea sau stabilitatea datelor (a se vedea mai jos).

S FERA DE CUPRINDERE șI CALITATEA INDICATORILOR PE TERMEN SCURT

S fera de cuprindere și conformitatea cu dispozițiile Regulamentului privind statisticile pe termen scurt

În august 2009, au expirat ultimele derogări care exonerau statele membre de transmiterea de date în temeiul Regulamentului (CE) nr. 1165/98 către Eurostat (privind prețurile de producție în domeniul serviciilor).

Regulamentul (CE) nr. 329/2009 al Comisiei a modificat și actualizat actul juridic de bază și a introdus orele lucrate și indemnizațiile și salariile brute ca noi indicatori ai ocupării forței de muncă pentru comerțul cu amănuntul, reparații și pentru alte servicii. În urma acestei modificări, numărul de ore lucrate și indemnizațiile și salariile brute vor fi compilate pentru toate ramurile economiei acoperite de statisticile pe termen scurt. Datele se vor calcula pentru perioade de referință trimestriale și vor fi disponibile în 2013.

Respectarea regulamentului privind statisticile pe termen scurt de către statele membre în termeni de fiabilitate, oportunitate, coerență și comparabilitate este monitorizată de Eurostat la fiecare șase luni și indică un nivel ridicat de conformitate și îmbunătățire permanentă. Scorul mediu pentru UE27 a fost de 8,9 (din 10) la 1 octombrie 2010, comparativ cu 8,5 pentru 1 aprilie 2005 și 6,6 pentru 1 ianuarie 2004. Majoritatea statelor membre se situează, în prezent, aproape de conformitatea deplină cu regulamentul.

Acuratețea, fiabilitatea, coerența și comparabilitatea

Regula mentul (CE) nr. 1165/98 și instrumentele conexe au introdus un set de definiții comune aplicate de toate statele membre. Între Eurostat și oficiile naționale de statistică s-a stabilit o relație de colaborate pentru a asigura un nivel ridicat de acuratețe, fiabilitate și coerență pentru indicatorii pe termen scurt. Cadrul metodologic stabilit prin regulament este îmbunătățit în permanență prin consultări reciproce și grupuri operative speciale tematice.

Trebuie remarcat faptul că statele membre nu trebuie să aplice metodologii identice. Conform regulamentului privind statisticile pe termen scurt și principiului subsidiarității, statele membre au libertatea de a decide în privința celor mai eficiente și eficace metode de colectare și prelucrare a datelor pentru a ține seama de diferențele naționale, de exemplu, dimensiunea, structura economică și disponibilitatea datelor administrative.

Eurostat colaborează și cu alte organizații internaționale, în special OCDE, pentru a spori comparabilitatea datelor și metodelor dincolo de granițele Uniunii Europene.

Oportunitatea și punctualitatea

Pentru statisticile pe termen scurt, este foarte important ca datele să fie disponibile din timp. În 1998, primul regulament european privind statisticile pe termen scurt includea deja termene limită pentru livrarea de date naționale la Eurostat (a se vedea tabelul 1, coloana a treia). Prin regulamentul de modificare din 2005[5], aceste termene au fost scurtate considerabil pentru majoritatea indicatorilor. Tabelul indică, de asemenea, datele actuale de transmitere (de exemplu, pentru comunicatele de presă) în număr de zile de la încheierea perioadei de referință.

În general, oportunitatea statisticilor pe termen scurt poate fi considerată foarte bună și orice întârzieri corespund, de regulă, situațiilor în care termenul de transmitere cade în week-end sau într-o zi de sărbătoare legală. Cu toate acestea, transmiterea indicatorilor pe termen scurt la nivel european încă necesită mai mult timp decât în Statele Unite sau Japonia.

Utilizatorii sunt informați cu suficient timp înainte cu privire la datele de publicare ale comunicatelor de presă prin calendarul de pe site-ul internet al Eurostat[6]. În 2010, toate datele anunțate în calendar au fost respectate.

Tabelul 1 : Oportunitatea măsurată în zile cuprinse între încheierea perioadei de referință și termenul de livrare, obiectivul CEF și diseminarea

Indicator | Frecvență | Termene din Regulamentul privind statisticile pe termen scurt a) | Obiective CEF pentru 2011 b) | Diseminarea totalurilor UE c) |

Producția industrială | lunar | 40 | 40 | 42 |

Prețurile producției industriale pe piața internă | lunar | 35 | 35 | 34 |

Comenzile noi în industrie | lunar | 50 | 50 | 55 |

Prețurile de import la produsele industriale | lunar | 45 | 45 | 34 |

Producția în sectorul construcțiilor | lunar | 45 | 45 | 49 |

Cifra de afaceri pentru comerțul cu amănuntul și reparații | lunar | 30 | 30 | 35 |

Cifra de afaceri pentru alte servicii | trimestrial | 60 | 60 | 61 |

Prețuri de producție pentru servicii | trimestrial | 90 | 60 | nu se aplică |

Autorizațiile de construcții | trimestrial | 90 | 90 | 90 |

a) Termenele de transmitere a datelor către Eurostat după încheierea perioadei de referință în conformitate cu Regulamentul privind statisticile pe termen scurt. A se remarca faptul că, de cele mai multe ori, pentru țările mai mici se aplică termene mai lungi.

b) Obiectivele stabilite prin Raportul din 2010 privind stadiul cerințelor în materie de informare în cadrul UEM al Comitetului economic și financiar (CEF).

c) Zile cuprinse între încheierea perioadei de referință și diseminare (de exemplu, prin comunicat de presă).

Revi zuirile indicatorilor pe termen scurt

Primele rezultate ale indicatorilor pe termen scurt se bazează parțial pe date preliminare, estimate și incomplete. Prin urmare, este de așteptat ca rezultatele să se modifice între prima și a doua publicare, chiar și față de publicările ulterioare. După prima publicare a datelor, de cele mai multe ori, rezultatele sondajului devin mai complete deoarece se adaugă datele transmise de respondenții absenți sau care au transmis cu întârziere datele. Celelalte motive pentru care datele sunt revizuite sunt ajustările sezoniere, analizele comparative, sursele de date noi și/sau îmbunătățite, precum și corectarea erorilor sau schimbările metodologice. Cu toate acestea, amploarea revizuirilor indicatorilor pe termen scurt este, în general, relativ limitată, în special la nivelul agregat al UE și al zonei euro.

Pentru a evalua calitatea primelor rezultate ale celor cinci indicatori pe termen scurt publicați lunar într-un comunicat de presă special, au fost analizate schimbările între prima și a doua publicare a ratelor de creștere lunară pentru perioada cuprinsă între iunie 2007 și decembrie 2010.

Tabelul 2 : Amploarea revizuirii pentru cei cinci indicatori principali pe termen scurt a)

Indicator | Revizuire medie absolută b) | Revizuire medie c) | Revizuire medie relativă d) |

Producția industrială | 0,3 | 0,1 | 0,30 |

Prețurile producției industriale pe piața internă | 0,1 | 0,0 | 0,10 |

Comenzile noi în industrie | 0,5 | -0,1 | 0,22 |

Producția în sectorul construcțiilor | 0,5 | 0,0 | 0,41 |

Volumul comerțului cu amănuntul | 0,3 | 0,1 | 0,74 |

a) Ratele de creștere ajustate sezonier ale indicatorilor pentru zona euro.

b) Media diferențelor în termeni absoluți între ratele de creștere la a doua și la prima publicare.

c) Media diferențelor între ratele de creștere la a doua și la prima publicare.

d) Raportul mediu între revizuire și rata de creștere la a doua publicare (ambele în termeni absoluți).

Tabelul 2 indică, pentru agregatele europene ale celor cinci indicatori care fac obiectul unui comunicat de presă, amploarea medie a revizuirilor ratelor de creștere între prima și a doua publicare (o lună mai târziu). În termeni absoluți (a doua coloană), revizuirile medii variază între 0,1 puncte procentuale pentru prețurile producției industriale și 0,5 puncte procentuale pentru comenzile noi în industrie. Diferențele dintre indicatori au, în principal, justificări metodologice. Deși, de multe ori, prețurile producției industriale nu sunt revizuite deloc, indicatorul producției industriale ar putea fi revizuit chiar și după mai mulți ani de la prima publicare.

Revizuirile medii (coloana a treia) sunt aproape zero. Aceasta înseamnă că, pentru perioada analizată, nu există nicio supra sau subestimare sistematică a ratelor de creștere la data primei publicări.

În final, ultima coloană din tabelul 2, prin afișarea relației între revizuirea ratei de creștere și rata de creștere efectivă la data celei de-a doua publicări, indică amploarea revizuirilor în cursul perioadei analizate.

Acces ibilitatea, claritatea și disponibilitatea metadatelor

Toate rezultatele statisticilor pe termen scurt sunt disponibile gratuit pe site-ul internet al Eurostat. Secțiunea specială dedicată statisticilor pe termen scurt este ușor de găsit la tema „Industrie, comerț și servicii” sau prin intermediul funcției de căutare[7].

De asemenea, sunt puse la dispoziție explicații complete, specifice și detaliate ale aspectelor metodologice (metadate), parțial în publicațiile susmenționate (Statistici pe scurt, Panorama trimestrială a statisticilor întreprinderilor europene) și pe site-ul internet al Eurostat. Baza de date „ STS sources ” (Surse ale statisticilor pe termen scurt) oferă explicații detaliate privind procesele statistice, chestiuni juridice, norme de confidențialitate, calitatea datelor și descrierea metodelor naționale de colectare a datelor[8]. Pentru unii indicatori-cheie sunt, de asemenea, disponibile explicații metodologice detaliate suplimentare („ PEEIs in focus ” - PIEE pe scurt)[9]. Explicații concise ale conceptelor statistice sunt publicate într-un nou dicționar on-line în stil wiki și oferite sub formă de răspunsuri la rubrica „ Frequently asked questions ” (Întrebări frecvente).

COSTURILE PENTRU SISTEMUL STATISTIC șI SARCINA DE RăSPUNS A ÎNTREPRINDERILOR

EUROSTAT a desfășurat un exercițiu general privind 24 de acte juridice de bază ale Uniunii Europene în cadrul căruia întreprinderile au participat ca respondenți sau au reprezentat cea mai mare parte a respondenților în 2009, colectând date cu privire la sarcina statistică pentru întreprinderi (date privind costurile de producție pentru autoritățile în domeniul statisticii nu au fost incluse). Pentru statisticile pe termen scurt, 21 de țări au furnizat date suficiente pentru anii 2006, 2007 și 2008, însă exercițiul nu a oferit cifre pe deplin comparabile din cauza unor probleme metodologice. Prin urmare, au putut fi publicate numai tendințe. Pentru statisticile pe termen scurt ale întreprinderilor, s-a constatat o evoluție relativ stabilă între 2006 și 2007, urmată de o ușoară reducere a sarcinii de răspuns între 2007 și 2008.

Calculele specifice ale costului și sarcinii implicate de statisticile pe termen scurt au început să fie efectuate odată cu primul raport privind calitatea, publicat în 2003, care a furnizat (pentru indicatorii selectați) date referitoare la numărul de întreprinderi care au răspuns la chestionare, precum și estimări legate de forța de muncă de care au nevoie atât întreprinderile, cât și autoritățile în domeniul statisticii pentru a realiza statistici pe termen scurt. În vederea elaborării celui de-al doilea raport privind calitatea, publicat în 2008, un grup operativ a stabilit un cadru metodologic pentru evaluarea costului și sarcinii implicate de statisticile pe termen scurt per ansamblu și pentru fiecare indicator. Instrumentul de măsură a fost în conformitate cu modelul UE al costurilor nete pentru măsurarea sarcinii administrative. Datele necesare prezentului raport au fost colectate în perioada septembrie-octombrie 2010 pentru anul de referință 2009. Măsurătorile au respectat metodologia elaborată pentru exercițiul anterior, însă au fost ajustate în lumina experienței acumulate în trecut și s-au concentrat, pe de o parte, asupra timpului necesar întreprinderilor pentru a compila datele necesare și a răspunde cererilor statistice și, pe de altă parte, asupra timpului necesar autorităților în domeniul statisticii să se conformeze cerințelor Regulamentului privind statisticile pe termen scurt.

Stabilirea unor indicatori cantitativi fiabili și comparabili pentru costuri (pentru ca sistemele statistice să colecteze, prelucreze și disemineze date) și sarcina de răspuns (pentru întreprinderi în scopul furnizării de date) ridică probleme practice și metodologice destul de dificile. Timpul de care are nevoie o întreprindere medie pentru a completa un chestionar în cadrul unei anchete sau pentru a oferi informații referitoare la un anumit punct poate fi indicat numai în linii mari. Mai mult decât atât, numărul întreprinderilor care răspund la întrebări referitoare la subiecte statistice individuale este dificil de estimat (de exemplu, aceeași întreprindere s-ar putea regăsi în mai multe eșantioane pentru subiecte diferite, ceea ce ar face să fie socotită de două ori). În conformitate cu principiul subsidiarității, eșantioanele sunt organizate diferit în statele membre, ceea ce îngreunează realizarea de comparații. În final, statisticile pe termen scurt nu pot fi complet separate de alte statistici și, de multe ori, nu există o metodă clară de alocare a costului și sarcinii pentru statistici diferite. Majoritatea datelor colectate în cursul unei anchete pentru statistici pe termen scurt vor fi utilizate și pentru alte statistici, în special pentru conturile naționale. Pe de altă parte, datele colectate sub responsabilitatea nominală a altor departamente statistice ar putea fi, de asemenea, utilizate pentru statisticile pe termen scurt.

Datele disponibile pentru Uniunea Europeană în ansamblu indică o reducere de 6% a costului producției și de 15% a sarcinii de răspuns a întreprinderilor (ambele măsurate în ore pe an) între 2006 și 2009. După cum se constată în ultimul raport privind calitatea, costurile pentru sistemul statistic (de exemplu, oficiile naționale de statistică) și sarcina de răspuns a întreprinderilor sunt, în mare, identice, în ciuda ușoarei treceri a costului total și a sarcinii de răspuns de la întreprinderi către autoritățile în domeniul statisticii.

În tabelul 3 este prezentat un calcul provizoriu al sarcinii de răspuns (rezultată, în principal, din completarea de chestionare pentru statistici pe termen scurt) pentru o întreprindere medie în ceea ce privește principalii indicatori. A se reține faptul că pentru a ușura comparația, sarcina de răspuns este calculată în minute pe lună, chiar și pentru indicatorii trimestriali. O sarcină minimă zero indică faptul că datele nu sunt colectate cu un chestionar pentru statistici pe termen scurt, ci sunt preluate din surse administrative. Există și alte câteva cazuri în care sarcina de răspuns pare a fi supraestimată.

Tabelul 3: Medii la nivel național neponderate (UE 27), cea mai ridicată și cea mai scăzută valoare la nivel național a sarcinii de răspuns (minute pe lună) a unei întreprinderi care răspunde la un chestionar

Producția industrială | Prețurile producției industriale | Comenzile noi în industrie | Producția în sectorul construcțiilor | Cifra de afaceri pentru comerțul cu amănuntul și reparații |

Medie | 20 | 17 | 6 | 22 | 11 |

Maximă | 73 | 70 | 19 | 87 | 22 |

Minimă | 0 | 3 | 0 | 1 | 0 |

ÎMBUNăTățIRILE ADUSE COLECTăRII șI PRELUCRăRII STATISTICILOR PE TERMEN SCURT

Există un număr de factori care explică motivul pentru care reducerea costurilor și datele brute disponibile nu permit operarea unei distincții cantitative între diferitele influențe asupra cifrei totale. În mai multe cazuri, dimensiunea eșantioanelor pentru anchete a fost redusă sau anchetele efectuate prin poștă sau fax au fost înlocuite de anchete electronice și anchete efectuate prin internet. Aceasta conduce la o reducere a costurilor pentru autoritățile în domeniul statisticii. Efectul pozitiv pentru întreprinderi decurge din posibilitatea de a include controale de verosimilitate în chestionarul electronic, având ca rezultat un număr mai mic de greșeli și de întrebări legate de clasificări.

Unul dintre principalele motive pentru reducerea sarcinii de răspuns a întreprinderilor pare să fie faptul că oficiile de statistică se bazează tot mai mult pe date administrative, în special pentru indicatorii ocupării forței de muncă (orele lucrate, persoanele angajate, indemnizațiile și salariile brute). Acest gen de informații sunt, în multe cazuri, deja disponibile, de exemplu, în cadrul oficiilor poștale, administrațiilor muncii, autorităților publice din domeniul asigurărilor sociale sau construcțiilor și nu trebuie colectate din nou în scopuri statistice. Deși utilizarea surselor administrative existente în scopuri statistice reduce sarcina de răspuns a întreprinderilor, aceasta poate determina creșterea costurilor în cadrul oficiilor de statistică, deoarece este posibil ca datele să necesite a fi ajustate. Utilizarea datelor administrative presupune, de asemenea, coordonarea permanentă, în special în țările cu administrații descentralizate.

De asemenea, utilizarea datelor administrative drept contribuție la statisticile pe termen scurt este limitată, în special pentru indicatorii lunari, în cazul cărora cerințele în materie de oportunitate sunt foarte ridicate și termene limită sunt scurte . Datele administrative sunt de multe ori colectate mai rar decât este necesar pentru statisticile pe termen scurt și/sau devin disponibile prea târziu. În plus, sunt necesare ajustări în cazul în care datele administrative nu corespund direct cerințelor definitorii ale statisticilor pe termen scurt, aceste ajustări putând avea, de asemenea, influențe asupra calității datelor.

Statisticile pe termen scurt sunt îmbunătățite în permanență de oficiile de statistică la nivel național și în cadrul cooperării dintre oficiile naționale și Eurostat în mai multe grupuri operative. Împreună cu alte domenii statistice, statisticile pe termen scurt fac parte din Programul pentru modernizarea statisticilor europene referitoare la întreprinderi și comerț (MEETS). În cadrul acestui program, statisticile pe termen scurt sunt incluse în mai multe acțiuni privind utilizarea ulterioară a datelor administrative, adaptarea la sursele încă neutilizabile, combinarea de date din diverse surse, depozitarea de date, estimarea datelor nedisponibile și armonizarea definițiilor. Aceste procese de identificare, dezvoltare și partajare a bunelor practici deja existente ar trebui să contribuie la eficientizarea colectării și prelucrării datelor.

Statisticile pe termen scurt utilizează deja o varietate de instrumente pentru limitarea sarcinii de răspuns a întreprinderilor. Pentru unii indicatori au fost introduse sisteme europene de eșantionare. Țările participante la un astfel de sistem trebuie doar să compileze datele pentru acele industrii sau produse pentru care contribuțiile lor naționale la totalul agregat la nivel european aduc o schimbare importantă.

Un alt instrument important de reducere sau chiar de evitare a sarcinii de răspuns a întreprinderilor mici este aplicarea unor praguri în momentul colectării datelor. În cazurile în care întreprinderile mici nu pot fi pe deplin exceptate de la colectarea datelor, se aplică rate de eșantionare mai scăzute, și anume, includerea unei întreprinderi mici într-un eșantion este mai puțin probabilă. O altă tehnică de eșantionare aplicată în mod frecvent de numeroase oficii de statistică este rotația eșantioanelor astfel încât o parte dintre întreprinderi să fie înlocuite anual. Ar trebui, de asemenea, subliniat că dimensiunile impuse ale eșantioanelor pentru statistici europene pe termen scurt sunt deseori mai reduse decât cele al eșantioanelor utilizate în practică, întrucât este posibil ca oficiile naționale să fie nevoite să reproducă indicatorii cu o defalcare regională sau locală.

Anexă: Cei 43 de indicatori pe termen scurt (PIEE evidențiați cu caractere aldine ), T – indicator trimestrial, L – indicator lunar

Industrie | Construcții | Comerț cu amănuntul și reparații | Alte servicii |

Producție | Producția industrială(L) | Producția în sectorul construcțiilor (L/T) Lucrări de construcții Construcții civile | - | - |

Cifră de afaceri | Cifra de afaceri industrială (L) Cifra de afaceri industrială internă Cifra de afaceri industrială non-internă (zona euro și zona non-euro) | - | Cifra de afaceri pentru comerțul cu amănuntul și reparații (L) | Cifra de afaceri pentru alte servicii (T) |

Costuri | - | Costurile de construcție (T) Costurile materiale Costurile cu forța de muncă | - | - |

Comenzi noi/ autorizații de construcție | Comenzile noi primite (L) Comenzile interne noi Comenzile non-interne noi (zona euro și zona non-euro) | Autorizațiile de construcție (T) Număr de locuințe m2 de suprafață utilă | - | - |

Număr de persoane angajate | Numărul de persoane angajate în industrie (T) | Numărul de persoane angajate în construcții (T) | Numărul de persoane angajate în comerțul cu amănuntul și reparații (T) (nedisponibil încă) | Numărul de persoane angajate în alte servicii (T) (nedisponibil încă) |

Ore lucrate | Orele lucrate în industrie (T) | Orele lucrate în construcții (T) | Orele lucrate în comerțul cu amănuntul și reparații (T) (nedisponibile încă) | Orele lucrate în alte servicii (T) (nedisponibile încă) |

Indemnizații și salarii brute | Indemnizațiile și salariile brute în industrie (T) | Indemnizațiile și salariile brute în construcții (T) | Indemnizațiile și salariile brute în comerțul cu amănuntul și reparații (T) | Indemnizațiile și salariile brute în alte servicii (T) |

Prețuri de producție | Prețurile producției industriale (L) Prețurile producției interne Prețurile producției non-interne (zona euro și zona non-euro) | Deflator al vânzărilor (L) | Prețurile de producție pentru alte servicii (T) |

Prețuri de import | Prețurile de import la produsele industriale (L) (zona euro și zona non-euro) | - | - | - |

[1] COM(2008) 340 final, 9.6.2008.

[2] COM(2003) 36 final, 29.1.2003.

[3] Cerințele statistice ale Băncii Centrale Europene în domeniul Statisticilor Economice Generale, Banca Centrală Europeană, august 2000.

[4] Lista inițială a celor 19 PIEE a fost întocmită în 2002 [Comunicarea Comisiei către Parlamentul European și Consiliu privind statisticile din zona euro, 27.11.2002, COM(2002) 661 final]. În 2008 au fost adăugați trei indicatori pentru piața imobiliară, inclusiv autorizațiile de construcție (Comitetul economic și financiar, Raport privind stadiul cerințelor în materie de informare în cadrul UEM, Bruxelles, 4 noiembrie 2008).

[5] Regulamentul (CE) nr. 1158/2005 al Parlamentului European și al Consiliului din 6 iulie 2005 de modificare a Regulamentului (CE) nr. 1165/98 al Consiliului privind statisticile pe termen scurt (JO L 191, 22.7.2005, p.1).

[6] http://epp.eurostat.ec.europa.eu/portal/page/portal/release_calendars/news_releases. A se reține faptul că acest calendar acoperă un număr mare de indicatori europeni principali, nu doar în domeniul statisticilor pe termen scurt.

[7] http://epp.eurostat.ec.europa.eu/portal/page/portal/short_term_business_statistics/introduction

[8] http://circa.europa.eu/Public/irc/dsis/ebt/library?l=/methodology/sts_sources&vm=detailed&sb=Title

[9] http://circa.europa.eu/Public/irc/dsis/ebt/library?l=/methodology&vm=detailed&sb=Title